钦定古今图书集成/明伦汇编/氏族典/第439卷 > 《廖用贤尚友录》 > 贾疋
## 钦定古今图书集成/明伦汇编/氏族典/第439卷 > 《廖用贤尚友录》 > 贾疋

按《晋书贾疋传》，“疋字彦度，武威人，魏太尉诩之曾孙
也。少有志略，初辟公府，遂历显职，迁安定太守。雍州
刺史丁绰谮于南阳王模，模以军司谢班代之，疋奔
泸水。彭荡仲聚众攻班，绰奔武都。愍帝以疋为骠骑
将军、雍州刺史，封酒泉公。时诸郡百姓饥馑，疋帅戎
晋二万馀人将伐长安。刘粲使刘曜、刘雅距疋，疋击”
败之，追至甘泉；旋自渭桥袭荡仲，杀之，遂迎秦王，奉
为皇太子。后荡仲子夫护攻之，疋败走，夜堕于涧，为
夫护所害。